Διερεύνηση του περιεχομένου της αυτο-ομιλίας των αθλητών κατά τη διάρκεια του αγώνα στο άθλημα της αντισφαίρισης
Creators: name: Χατζηιωάννου, Γεώργιος Σταύρου
Publisher: name: Aristotle University of Thessaloniki
Year: 2019
Subjects: Αυτο-ομιλία
Κατευθυνόμενη προς το στόχο, Μη-κατευθυνόμενη
Σύστημα-1, Σύστημα-2
Self-talk
Goal-directed, Undirected
System-1, System-2

description: Ο σκοπός της παρούσας μελέτης ήταν να διερευνήσει τη δομή και το περιεχόμενο της αυτο-ομιλίας των αθλητών αντισφαίρισης κατά τη διάρκεια του αγώνα και να εξετάσει κατά πόσο επιβεβαιώνονται τα προτεινόμενα θεωρητικά μοντέλα κατηγοριοποίησης της αυτο-ομιλίας στον αθλητισμό (Latinjak et al., 2014, Van Raalte et al., 2016). Το δείγμα περιλάμβανε 116 νεαρούς αθλητές αντισφαίρισης (64 αγόρια, 52 κορίτσια, μ.ο ηλικίας: 14,93 έτη , Τ.Α.= ± 1,53). Πραγματοποιήθηκε ποιοτική ανάλυση δεδομένων χρησιμοποιώντας την παραγωγική προσέγγιση, η οποία περιλαμβάνει την κατηγοριοποίηση των σκέψεων, σύμφωνα με τα θεωρητικά μοντέλα της αυτο-ομιλίας. Οι δηλώσεις κατηγοριοποιήθηκαν αρχικά σε κατευθυνόμενες προς το στόχο, σε μη κατευθυνόμενες, σε Σύστημα-1 και σε Σύστημα-2 δηλώσεις και στη συνέχεια ταξινομήθηκαν στις υποκατηγορίες των βασικών κατηγοριών. Τα αποτελέσματα επιβεβαίωσαν σε μεγάλο βαθμό τα θεωρητικά μοντέλα της αυτο-ομιλίας. Η αυθόρμητη, μη κατευθυνόμενη, αυτο-ομιλία, αφορούσε γεγονότα του παρελθόντος, του παρόντος και γεγονότα που ασχολούνταν με μελλοντικές προβλέψεις. Στη Σύστημα-1 αυτο-ομιλία δεν υπήρξε περαιτέρω υποκατηγοριοποίηση. Οι προτάσεις ήταν παρόμοιες με αυτές που εντοπίστηκαν στη μη κατευθυνόμενη αυτο-ομιλία. Η κατευθυνόμενη προς το στόχο αυτο-ομιλία, περιλάμβανε κυρίως δηλώσεις που ήταν προσανατολισμένες στο παρόν-μέλλον και ρυθμίζουν τη συμπεριφορά. Επίσης, η Σύστημα-2 ενεργητική αυτο-ομιλία περιλάμβανε περισσότερες δηλώσεις από τη Σύστημα-2 αντιδραστική αυτο-ομιλία. Τα αποτελέσματα της παρούσας έρευνας θα αποτελέσουν τη βάση για τη δημιουργία προγραμμάτων αυτο-ομιλίας που θα προάγουν τις επιθυμητές σκέψεις των αθλητών αντισφαίρισης, επιφέροντας έτσι βελτίωση της αθλητικής τους απόδοσης και προαγωγή της υγείας τους
description: The purpose of the present study was to investigate the structure and the content of tennis athletes’ self-talk during the match and to examine whether this self-talk is compatible with the theoretical models of self-talk in sports (Latinjak et al., 2014, Van Raalte et al., 2016). The sample was 116 young tennis athletes (64 boys, 52 girls, mean-age 14,93 years, SD= ± 1,53). Qualitative methods were used and the thoughts of the athletes were categorized to the theoretical models of self-talk in sports. Statements were categorized in goal-directed, undirected, System-1 and System-2 statements and subsequently, they were classified to the subcategories of these main categories. The results of this study confirmed the theoretical models of self-talk. Spontaneous, undirected self-talk explained mostly past and present outcomes and future predictions. System-1 self-talk was approximately similar to undirected self-talk but no subcategories were included. Moreover, goal-directed self-talk included mostly Present/future-oriented statements regulating behavior. System-2 proactive self-talk statements were also quite more than the System-2 reactive self-talk statements. The findings of the present study will help the sports scientists and the coaches to create self-talk programs to promote the athletes’ desired way of thinking thereby to improve their performance and to promote their mental health